ประจำเดือนมาสองรอบต่อเดือนเป็นเวลาสามเดือนแล้วค่ะ อยากทราบว่าอันตรายไหมคะ
สวัสดีค่ะ ให้ลองนับระยะห่างของประจำเดือน โดยนับจากวันแรกที่มีประจำเดือนมา จนถึงก่อนวันแรกของรบเดือนถัดไป หากนับระยะห่างได้น้อยกว่า 21 วัน ก็จะถือว่ามีระยะห่างที่น้อยกว่าปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักจะมีอาการปวดท้องน้อยร่วมด้วย2. มีมดลูกอักเสบ แต่มักมีตกขาวที่ผิดปกติและปวดท้องน้อยร่วมด้วย3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. ผลข้างเคียงจากการใช้ยาบางชนิด เช่น ยาฉีดคุมกำเนิด ยาฝังคุมกำเนิด ยาสตรี สมุนไพรต่างๆ เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากยังคงมีประจำเดือนมาบ่อย ควรไปพบแพทย์เฉพาะทางสูติ-นรีแพทย์เพื่อตรวจรักษาค่ะ ในเบื้องต้น หากที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วยค่ะ